
Am început, mai demult, scrierea unui ciclu de roman fluviu, începând cu anul I d.H., descriind, foarte documentat, evoluția unei familii geto-dace, pe 
teritoriul dac, aducând-o până în zilele noastre. Când cauți, găsești. Când ceri..., până la urmă dorința îți este ascultată de binefăcători și, cu ajutorul lui 
Dumnezeu, afli lucruri noi, date istorice ce răstoarnă toate teoriile nefondate. Și știm foarte bine că teoriile nu sunt documente științifice. Sunt idei, 
previziuni care, în timp, se pot dezintegra ca toate gazele ce nu pot distruge în totalitate energia vie a adevărului. Răspunsuri la întrebările: cine am fost 
și cine suntem, istoricii lumii ni le vor da împinși de marea dorință a lui Dumnezeu de a se spune adevărul despre noi.  
In sfârșit, au aflat-o și ei ! 
VATICANUL MULTUMEȘTE ROMÂNILOR ! 
LIMBA LATINĂ derivă DIN LIMBA DACILOR ! 
 
Asta o știam deja, dar vestea e bună ! Și câte nu vor mai veni de acum încolo! Pământul acesta se dorește stăpânit de un popor Nordic care, cu banii 
unei societăți oculte, vor alungarea adevăratului neam al traco-geto-dacilor, românii, și aducerea altuia! care să gestioneze, așa cum trebuie, tezaurul 
natural al țării, care este o minune a planetei..  
 
 
 
Biblioteca Vaticanului şochează: Dacii au fost strămoşii romanilor 
 
Teoriile privind adevărata dimensiune a neamului geto-dac au un real sâmbure de adevăr şi nu reprezintă deloc o exaltare naţionalistă românească 
fără temei. Miceal Ledwith, un confident al papei Benedict, a avut acces la documentele secrete din biblioteca Vaticanului şi a făcut, recent, o afirmaţie 
care a şocat lumea şi a răsturnat teoria latinităţii. Savantul Miceal Ledwith, consilier al papei Benedict, a afirmat că latina cultă se trage din limba 
română străveche, şi nu invers. Fost membru al Comisiei Teologice Internaţionale, Miceal Ledwith a avut acces la cei aproape 230 de kilometri de 
rafturi cu cărţi din arhiva bibliotecii Vaticanului, iar după 15 ani de cercetări a precizat, spre uimirea multora: "Chiar dacă părerea generală este că latina 
este limba oficială a Bisericii Catolice, precum şi limba Imperiului Roman, iar limba română este o limbă latină, mai puţină lume cunoaşte că limba 
latină, sau precursoarea sa, vine din locul din care se trage limba română, şi nu invers. Aşadar, aş vrea să-i felicit pe locuitorii Munţilor Carpaţi pentru 
că ei sunt părinţii limbii latine!". Altfel spus, nu limba română este o limbă latină, ci mai degrabă limba latină este o limbă de sorginte românească sau, 
mai exact, geto-dacă. 
 
 
Ţara se întindea până în Slovacia 
 
Teza potrivit căreia românii sunt, în primul rând, urmaşii dacilor, ca trunchi etnic major, se bazează pe o logică istorică simplă. Romanii au cucerit doar 
aprox. 28% din teritoriul Daciei, iar în restul teritoriului, controlat de dacii liberi, influenţele romane nu au fost atât de mari, vechile tradiţii păstrându-se 
aproape intacte. Se pare că pe împăratul Traian nu l-a interesat decât un culoar de ocupaţie spre capitala Sarmizegetusa, dar mai ales spre minele de 
sare şi de aur de la Roşia Montană, din Munţii Apuseni. În schimb, Dacia lui Burebista şi a lui Decebal se întindea de la Tisa până  la Carpaţii Păduroşi 
din Slovacia, până în Bucovina de Nord din Ucraina de azi, şi peste Nistru, până la Bug. În concluzie, romani i au cucerit abia o treime din teritoriul 
ocupat de daci şi controlau Banatul, o parte din Oltenia, Munţii Orăştiei şi Munţii Apuseni. Dacii liberi au rămas în Partium, Maramureş, Tisa, Bucovina 
de Nord, Moldova până la Nistru - Bug şi Muntenia. 
 
Ipoteza romanizării a căzut 
 
Ştim cu toţii că ocupaţia romană a durat din anul 105 până în anul 275, adică 170 de ani şi numai pe un teritoriu restrâns. În consecinţă, apare o 
întrebare logică: oare cum puteau fi romanizaţi dacii dacă numai o treime din teritoriul lor era ocupat de romani? Mai mult, ocupaţia romană a durat cu 
mult mai puţin ca în Galia şi în Britania, iar englezii nu vorbesc o limbă latină, în timp ce galeza se mai vorbeşte pe alocuri, chiar şi în zilele noastre, în 
unele regiuni ale Franţei rurale. Transilvania a fost ocupată de austrieci de la 1700 la 1918, adică timp de 218 ani, şi românii ardeleni nu vorbesc 
germana nici acasă şi nici pe stradă. Basarabenii au fost ocupaţi 200 de ani de ruşi, dar majoritatea vorbesc limba română în  familie, cel puţin după 
cum arată studiile efectuate după căderea comunismului. Aşadar, ideea romanizării Daciei, ocupată teritorial numai pe o treime de către Roma, cade 
inclusiv din punct de vedere al simplei logici istorice. 
 
 
Analize pe ţesuturi osoase vechi de 5.000 de ani 
 
Recenta şi, într-adevăr, şocanta teorie a lui Miceal Ledwith este sprijinită inclusiv de cercetările ştiinţifice efectuate de savanţii români, deşi iniţial au 
existat voci care s-au manifestat împotriva acestui curent. Probabil, nu va trece mult timp până când curentul istoriografic ce susţine teoria originii geto-
dace a limbii şi a poporului român se va impune, bineînţeles cu recunoaşterea unor influenţe istorice latine sau slave. Recen t, un studiu efectuat de 
doctor Georgeta Cardoş, specialist în genetică, cu sprijinul Universităţii din Hamburg, a pornit de la ţesuturi osoase recoltate din peste 20 de situri 
arheologice din România, provenite de la un număr de 50 de indivizi aparţinând populaţiilor care au trăit aici cu 5.000 de ani în urmă. Datele genetice 
obţinute au fost comparate cu cele ale românilor de astăzi. Concluzia a fost că între actuala populaţie a României şi cele care au trăit pe teritoriul 
acestei ţări cu 5.000 de ani în urmă există o clară înrudire genetică, iar fondul de bază dovedeşte continuitatea şi legătura strânsă cu populaţia 
străveche, adică aceea a dacilor, ramura nord-dunăreană a marelui neam tracic. 
 
Împăratul Traian, "un trac veritabil" 
 
Mai mult, dacă cercetăm izvoarele antice, avem parte de surprize şi mai mari. Cunoscut istoric din Imperiul Roman, născut la Iznik (oraş aflat în Turcia 
de astăzi), Cassius Dio (n.155-d. 229 d.Hr.) se referă la împăratul Traian ca la "un trac veritabil” (n.r. - tracii erau neamul din care se trăgeau geto-
dacii), iar la conflictele militare dintre daci şi romani ca fiind "războaie fratricide între popoare de aceeaşi origine”. Cassius Dio susţine chiar că Traian ar 
fi spus, înainte de a porni la luptă: "Mă întorc în ţara străbunilor mei!”. Totuşi, istoricii italieni neagă aceste evidenţe. În schimb, legat de paternitatea 
ramurii trace, de curând au apărut inclusiv voci în Italia care contestă teoriile considerate până de curând tabu. Spre exemp lu, istoricul Graziano 
Baccolini precizează: „Îmi este greu să înţeleg de ce, încă, unii istorici italieni eşuează în a înţelege contribuţia enormă a civilizaţiei trace la clădirea 
culturii vestice şi de ce, continuând să se ghideze după dovezi false, afirmă că grecii şi romanii reprezintă culturile superioare primordiale ale Europei”. 
Iar dacă adăugăm ceea ce a afirmat, în Antichitate, "părintele istoriei”, Herodot, anume că "geţii, cărora romanii le vor spune «daci», sunt ce i mai viteji 
şi mai drepţi dintre traci”, atunci lucrurile devin clare ca lumina zilei. 
 
 
 
